เหตุใดเซ็นทรัล รีเทลจึงมุ่งเน้นรุกตลาดค้าปลีกขนาดเล็กมากขึ้นใน พ.ศ. 2564
แม้กลุ่มเซ็นทรัล รีเทลจะมีธุรกิจค้าปลีกจำนวนมากผ่านบริษัทในเครือบริษัท เซ็นทรัล รีเทล คอร์ปอเรชั่น จำกัด (มหาชน) หรือเซ็นทรัล รีเทล ที่มีเครือข่ายร้านค้าภายใต้แบรนด์ค้าปลีกที่สำคัญจำนวน 3,831 ร้านค้า แต่ก็ยังมีส่วนแบ่งทางการตลาดเป็นรองจากกลุ่มซีพีค่อนข้างมาก กลุ่มเซ็นทรัลที่ประกอบด้วยแฟมิลีมาร์ท และท็อปส์ เดลี่ มีส่วนแบ่งตลาด 4.79% อื่นๆ มีส่วนแบ่งตลาดรวมกัน 12.16% ในขณะที่ซีพีมีส่วนแบ่งการตลาดเซเว่น อีเลฟเว่น  73.60% และ โลตัส เอ็กซ์เพรส มีแชร์ 9.45% อีกทั้งสาขาแฟมิลี่มาร์ทเมื่อพ.ศ. 2563 มี เพียง 1,200 สาขาในขณะที่เซเว่น อีเลฟเว่น มีสาขามากกว่า 12,000  สาขา และ โลตัส เอ็กซ์เพรส มีสาขาประมาณ 1,600 สาขา แสดงให้เห็นว่าเป็นรองคู่แข่งกลุ่มซีพีค่อนข้างมาก ประกอบกับกระแสค้าปลีกกำลังมุ่งมาที่ค้าปลีกขนาดเล็กใกล้บ้าน ปรับเปลี่ยนตามพฤติกรรมของคนไทยที่ลดความถี่ในการไปเลือกซื้อสินค้าที่ร้านค้าปลีกขนาดใหญ่ พร้อมกับหันมาซื้อสินค้าใกล้บ้านจากร้านสะดวกซื้อ ทำให้เซ็นทรัลรีเทล หันมาให้น้ำหนักในการรุกตลาดค้าปลีกขนาดเล็กมากขึ้น กลุ่มซ็นทรัลที่ถือหุ้นแฟมิลี่มาร์ท 100% จะมองถึงการขยายสาขาให้รวดเร็วมากขึ้น โดยตั้งเป้าว่าภายในปี 2564 แฟมิลี่มาร์ทจะมีสาขาทั่วประเทศประมาณ 3,000 สาขา รวมถึงเพิ่มรายการสินค้าในร้านให้หลากหลาย และเพิ่มความสะดวกโดยสามารถสั่งซื้อสินค้าผ่านทางแอพพลิเคชั่นแกร็บ